cyanic-selkie/wikianc huggingface dataset:
Stanislav Belkovski
Suhtumine Vene Õigeusu Kirikusse
2017. aasta oktoobris raadiojaama Ehho Moskvõ eetris rääkis ta taas vajadusest likvideerida Moskva Patriarhaadi Vene Õigeusu Kirik. Seejuures täpsustas ta, et peab ennast usklikuks ja jutt käib Vene Õigeusu Kiriku kui institutsiooni ärakaotamisest, mille asemele tema meelest peaks tekkima sõltumatute koguduste konföderatsioon protestantliku printsiibi alusel.
Y-kromosoom
Inimese Y-kromosoomi pikkuseks on ligikaudu 57 miljonit aluspaari ja see sisaldab hinnanguliselt 71 valke kodeerivat geeni, 388 pseudogeeni ja 109 mittekodeerivat geeni. Selles asub mitu spermatogeneesiga seotud piirkonda, mis sisaldavad seemnerakkude tekkeks ja arenguks vajalikke geene. Kui neis piirkondades peaks esinema deletsioone või teisi mutatsioone, mis kahjustavad seal asuvaid geene, siis võib see kaasa tuua viljatust. See võib kaasneda näiteks Y-kromosoomi mikrodeletsioonidega, mis on tekitanud huvi nende lähemaks uurimiseks.
Stanislav Belkovski
Isiklikku
Stanislav Belkovski isa oli rahvuselt poolakas, teenis sõjaväelasena Nõukogude armees ning suri 1990. aastal. Ema oli rahvuselt juuditar ja töötas õpetajana.
Y-kromosoom
Y-kromosoomi struktuur
Y-kromosoomis on umbes 60 miljonit DNA aluspaari. Üldiselt arvatakse, et X- ja Y-kromosoom põlvnevad ühisest väga vanast autosoomide paarist. Sugukromosoomide evolutsioon on seotud protsessiga, milles Y-kromosoom on erinevalt X-ist kaotanud enamiku algselt seal leidunud geenidest. Y-kromosoom esineb ühe koopiana vaid meessugupoolel. Erinevalt teistest diploidsetest inimese geenidest on Y-liitelised lookused haploidsed – rohkem kui 95% selle järjestusest ei osale ristsiirdes X-kromosoomiga. X-kromosoomiga mitterekombineeruvat piirkonda nimetati algselt Y-kromosoomi mitterekombineeruvaks alaks (NRY – non-recombining region), tänapäeval meessoospetsiifiliseks regiooniks (MSY – male specific region). MSY otstes on lühikesed pseudoautosomaalsed alad, mille geenide kodeeritud tunnused päranduvad järglastele samal viisil nagu autosomaalsete geenide poolt kodeeritud tunnused. Detailse Y-kromosoomi füüsilise kaardi avaldas esimesena Charles A. Tilford. Esimesed andmed NRY kahe eri osa (AZFa ja AZFc regioon) kohta avaldati Chao Suni ja Tomoko Kuroda-Kawaguchi teadusartiklites. Need kaks tulemust ühendati NRY nukleotiidse järjestuse analüüsimiseks.
Stanislav Belkovski
Isiklikku
Belkovski oli kuus aastat abielus ukraina politoloog Olesja Jahnoga. Neil on poeg Dmitri (sündinud 1998). 2017. aasta mais abiellus Belkovski Itaalia kodaniku Peterburist pärit Zemfira De Vrgiliisiga.
Y-kromosoom
Y-kromosoomi mittekombineeruv regioon (NRY)
Sekveneerides mehe NRY 97% ulatuses, leiti vähemalt 156 transkriptsiooniühikut. Lisaks sellele kodeerivad NRY geenid 27 valku või valguperekonda, millest 12 esinevad kõikides kudedes ning 11 on munandi spetsiifilised. Sellest järeldatakse, et NRY geenid jagunevad kahte funktsionaalsesse klassi. NRY jaguneb eu- ja heterokromaatiliseks regiooniks.
NRY heterokromaatiline regioon
Y-kromosoomil on kolm heterokromaatilist regiooni: tsentromeer (~1 miljon nukelotiidi (Mb)), selgelt piiritletud saar proksimaalsel pikal õlal (Yq) (~400 tuhat nukleotiidi (kb)) ja suure osa distaalsest õlast hõlmav plokk Yq (~40 Mb). Heterokromaatiline ala hõlmab vähemalt kuut järjestuste klassi, millest igaüks moodustab pika homogeense tandemmassiivi.
NRY eukromaatiline regioon
NRY-s on eukromatiini kokku umbes 24 Mb: lühikeses õlas (Yp) 8 Mb, pikas õlas (Yq) 14,5 Mb ja kaks minoorset lünka 1 Mb. 2001. aastal Tilfordi avaldatud detailsest Y-kromosoomi eukromaatilisest järjestusest nähtub, et eukromaatiline NRY sisaldab kolme tüüpi järjestusi: X-transponeeritud, X-analoogsed ja amplikoonsed segmendid.
Soo määramine
Erinevalt näiteks äädikakärbsest määrab inimesel ja teistel imetajatel soo Y-kromosoom. XX-sugukroomidega indiviidid on nais- ja XY-indiviidid meessoost. Y-kromosoomis paiknev SRY-geen kodeerib testiseid determineerivat faktorit (TDF – testis-determining factor). Selle geeni homoloog on leitud ka hiirel. TDF on regulaatorvalk, mis seondub DNA-ga, reguleerides nii teiste geenide avaldumist, mis on vajalikud testiste arenemiseks. Pärast munandite formeerumist kutsub testosterooni sekretsioon esile meessoole iseloomulike tunnuste väljakujunemise. Testosteroon on hormoon, mis seondub paljude rakutüüpide retseptoritele.
Y-kromosoomiga seotud haigused
Y-liitelistel haigustel on oluline roll, mõistmaks Y-kromosoomi erinevaid funktsioone.
Y-kromosoomi evolutsioon
Arvatakse, et imetajate X-ja Y-kromosoomid diferentseerusid autosoomidest 300 miljoni aasta eest. Seda on põhjendatud X-Y vahelise ristsiirde lõppemisega ning imetajate ja lindude lahknemisega umbes 240–320 miljonit aastat tagasi. Kõigepealt jagunesid eellasorganismi autosoomid eellas-X ja -Y-ks. Y-kromosoomis modifitseeritakse geeni, millest saab TDF-iga sarnanev sugu määrav lookus. TDF-lookuse läheduses surutakse rekombinatsioon maha, tagades selle jäämise vaid ühte kromosoomi. Soospetsiifilised on kromosoomis need alad, kus rekombinatsioon on maha surutud. Y-spetsiifiline regioon ei saa teise kromosoomiga rekombineeruda, mistõttu hakkab sinna järk-järgult kuhjuma mutatsioonide. Selle tõttu muutuvad paljud geenid seal inaktiivseteks pseudogeenideks, mis kaotatakse deletsioonide käigus. Tulemuseks on progressiivne geenide kadu, jättes alles vaid vähesed kasulikud geenid, ning sellest tingitud Y-kromosoomi suuruse vähenemine võrreldes X-kromosoomiga. Lõpuks on X-Y vaheline rekombinatsioon võimalik vaid väikses pseudoautosomaalses regioonis (PAR – pseudoautosomal region). NRY noorimaks järjestuseks peetakse X-transponeeritud järjestust, mis on umbes 4 miljonit aastat vana. SRY-geen on 300 miljonit aastat vana. Y-kromosoomi inversioonid võisid suruda alla ristsiirde X-ga.
Y-kromosoom geeniuuringutes
Y-kromosoomi kasutatakse DNA-põhises kohtuekspertiisis, genealoogilises rekonstrueerimises, inimese evolutsiooni ja meditsiinigeneetika uuringutes. Y-kromosoom kantakse edasi isalt pojale. Mitterekombinatiivne Y-kromosoom pärandub nagu eraldi lookus. Y-kromosoom muutub vaid aja jooksul akumuleerunud mutatsioonide läbi, seega säilitavad oma ajalugu pikemat aega kui autosoomid. Eeldades 1:1 soojaotust, on Y-kromosoomi populatsioon ¼ autosoomide omast, 1/3 X-kromosoomide omast ja sarnane mtDNA-le. Y-kromosoom on seetõttu tundlikum geenitriivile, mis mõjutab eri haplotüüpide sagedusi eriti väikeses populatsioonis.
Marie Vaigla
Marie Margarite Vaigla (sündinud 11. aprillil 1995 Murastes ) on eesti laulja.
Eesti mõjukad
"Eesti Mõjukad" on aastast 2015 igal aastal Eesti Päevalehe, LP ja Delfi koostatav edetabel sajast kõige mõjukamast eestlasest. Aastate jooksul on mõjukaimaks valitud Marju Lauristin, Jüri Ratas, Kersti Kaljulaid ja Margus Linnamäe. 2020. aastal valiti Eesti kõige mõjukamaks inimeseks Martin Helme – EKRE esimees ja rahandusminister. 2021. aastal valiti mõjukaimaks Tallinna linnapea Mihhail Kõlvart. 2022. aastal pälvis tiitli peaminister Kaja Kallas.
Marie Vaigla
Ta lõpetas aastal 2014 Rocca al Mare Kooli.
Eesti mõjukad
2020. aasta edetabel
''Vanused on toodud 2020. aasta lõpu seisuga.
Marie Vaigla
Ta on laulmisega tegelenud lapsest peale ning juba 3-aastaselt esines ta Estonia kontserdisaalis. Ta laulab ansamblis Frankie Animal, millega jõudis konkursi Noortebänd 2012 finaali. Oma isa Rauliga kahasse kirjutatud lauluga "Maybe" osales ta laulukonkursil Eesti Laul 2013. EMT reklaamis kasutati tema laulu "Oled olemas".
Isiklikku
Tema isa on basskitarrist Raul Vaigla, vend on kitarrist Robert Vaigla.
Molbergen
Molbergen on vald Saksamaal Alam-Saksi liidumaal Cloppenburgi kreisis.
Molberg asub umbes 8 km Cloppenburgist läänes. Valla pindala on 102,52 km². 31. detsembril 2015 elas seal 8429 inimest.
Põltsamaa Uudised
Põltsamaa Uudised oli 1930–1931 ilmunud ajaleht, mis vahendas Põltsamaa linna ja selle lähiümbruse uudiseid. Lehe väljaandja ja vastutav toimetaja oli Reinhold Kamsen.
UTC+1:00
pisi|500px|UTC+1 UTC+1:00 on ajavöönd, mis on 1 tund ees maailmaajast UTC.
Eesti Akadeemiline Loomakaitse Ühing
Põhikirja järgi on EALÜ eesmärgid järgmised :
UTC+1:00
Vööndis asuvad aasta läbi:
Kui ei ole suveaega asuvad selles vööndis ka:
Gentry maakond
Gentry maakond (Gentry County) on maakond Ameerika Ühendriikides Missouri osariigis.
Maakonna halduskeskus on Albany.
Ajalugu
Maakond moodustati 1841. aastal.
Rahvastik
Elanike arv oli 2010. aasta rahvaloenduse järgi 6738.
Arvestuslik rahvaarvu muutus (1. juuli seisuga) :
Rummu Erikutsekool
Rummu erikutsekool oli kutsekool Harju maakonnas Rummu asulas. Kool eksisteeris 1968–2007. Kool korraldas õpet kinnipeetavatele Rummu vanglas, Murru vanglas ja Ämari vanglas.
Põltsamaa Valla Leht
Põltsamaa Valla Leht (ka Põltsamaa Vallaleht) on aastast 2017 ilmuv ajaleht, mis vahendab Põltsamaa valla uudiseid. Lehte annab välja Põltsamaa vallavalitsus. Leht ilmub sagedusega üks kord kuus.
Leht asutati pärast 2017. aasta haldusreformi, kui tegevuse lõpetasid vallalehed Pajusi Valla Leht ja Puurmani Uudised. Lehe esimene number ilmus detsembris 2017.
Kuldar Taveter
Kuldar Taveter (sündinud 27. märtsil 1965) on eesti informaatik.
Haridus
Ta on õppinud Tallinna Polütehnilises Instituudis 1983–1988 (lõpetas); Tallinna Tehnikaülikooli magistrantuuris 1993–1995, Tallinna Tehnikaülikooli Infotehnoloogia teaduskond, Informaatikainstituut, doktorantuur 1995–2004. TTÜ, doktorikraad, 2004, (juh) Boris Tamm; Gerd Wagner, A Multi-Perspective Methodology for Agent-Oriented Business Modelling and Simulation (Mitmevaateline äriprotsesside agentorienteeritud modelleerimise ja simuleerimise metodoloogia)
Töökäik
Tallinna Polütehnilise Instituudi Küberneetika Instituut, tarkvarainsener 1986–1990; infotehnoloogia teaduskonna informaatikainstituudi tarkvaratehnika õppetooli assistent 1994–1999; Erakorraline vanemteadur 2008; tarkvaratehnika õppetooli juhataja (1,00) 2008–2016; professor 2008–2016; tarkvaratehnika professor 2017–2018; vanemteadur 2018–2019.
AS Vikersoft, tarkvarainsener 1991–1993; Tarkvara Tehnoloogia Arenduskeskus OÜ (STACC) projektijuht 2014–2015; Tartu Ülikooli filosoofiateaduskonna Eesti ja üldkeeleteaduse instituudi külalisprofessor 2015; Tartu Ülikooli humanitaarteaduste ja kunstide valdkonna eesti ja üldkeeleteaduse instituudi külalisprofessor 2016; Tartu Ülikooli loodus- ja täppisteaduste valdkonna arvutiteaduse instituudi infosüsteemide dotsent 2019–...
Teadustöö mujal
Soome Riiklik Tehnikauuringute Keskus, Infotehnoloogia osakond, teadur ja projektijuht 1997–2005; Melbourne'i Ülikool, Austraalia, teadur 2005–2008; Lõuna-Carolina Ülikool, USA, Fulbrighti stipendiaat 2011; Swinburne'i Tehnikaülikool, Tervise, kunsti ja disaini teaduskond, erakorraline professor 2015–2017; Eesti teadus- ja arendustegevuse büroo Brüsselis Belgias, stažöör 2017; Shanghai Teaduse ja Tehnoloogia Ülikool, Shanghai, Hiina RV, külalisprofessor 2016; Sarawaki Ülikool, Malaisia, Arvutiteaduse ja infotehnoloogia teaduskond, külalisprofessor 2017–2018; Swinburne Tehnikaülikool, Tervise, kunsti ja disaini teaduskond, Melbourne, Austraalia, kaasatud professor 2018–...
Teaduskorralduslik tegevus
Uurimisprojekti juht Soome Riiklikus Tehnikauuringute Keskuses 2003−2004; Konverentsi IEEE-DEST 2007 tudengite sektsiooni organisaator ja eesistuja 2006−2007; Konverentsi ASWEC 2007 tööstuse sektsiooni organisaator ja kaaseesistuja 2007; Töötoa VORTE 2007 organisaator ja kaaseesistuja 2007; Juhtkomitee liige: EL-i võrgustumisprojekt (COST Action) “Agreement Technologies” 2009−2012; Doktorantide konsortsiumi kaasesimees, The 11th International Baltic Conference on DB and IS, DB&IS2014 June 8-11, 2014, Tallinn, ESTONIA 2014; juhtkomitee liige: EL-i võrgustumisprojekt (COST Action) “Multi-Paradigm Modelling for Cyber-Physical Systems” 2015−2018; juhtkomitee liige: EL-i võrgustumisprojekt (COST Action) “Indoor living space improvement: Smart Habitat for the Elderly” 2017−2021; juhtkomitee liige: EL-i võrgustumisprojekt (COST Action) “From Sharing to Caring: Examining Socio-Technical Aspects of the Collaborative Economy” 2017−2021; The 13th International Baltic Conference on Databases and Information Systems 1-4 July 2018, Trakai, Lithuania doktorantide konsortsiumi mentor 2018.
Sandis Ozoliņš
pisi|Sandis Ozoliņš Sandis Ozoliņš (sündinud 3. augustil 1972 Siguldas) on Läti endine jäähokimängija. Oma karjääri jooksul NHL-is on Ozoliņš kuulunud NHL All-Stari meeskonda seitse korda, olnud Stanley karika võitja ja Norris Trophy finalist. Ta on kõige rohkem väravaid löönud, väravasööte andnud, punkte teeninud ja kohtumisi mänginud lätlane NHL-s.
Ozoliņš oli kõrgeimini tasustatud Läti sportlane, enne kui NBA korvpallur Andris Biedriņš teda edestas.
Ta on mänginud klubides San Jose Sharks, Colorado Avalanche, Carolina Hurricanes, Florida Panthers, Anaheim Ducks ja New York Rangers.
2012–2013 mängis ta Venemaa klubis Moskva oblasti Atlant. Karjääri lõpetas ta pärast hooaega 2013–14 Riia Dinamos.
Ozoliņš on Riia kirdeosas asuva Ozo Golf Clubi omanik.
Mats Erdell
Mats Erdell (esimese ülestõusmispüha ajal 1792 Pöögle vald, Erdo talu – 2. detsember (vkj) 1847 Patküla mõis) oli esimene eestlasest pandimõisa pidaja.
Matz sündis esimese ülestõusmispüha ajal 1792. aastal Karksi kihelkonnas Pöögle vallas Erdo (Ärtu) talus Merdi ja Tio (nii on nende nimed kirjas Karksi kiriku meetrikaraamatus) teise lapsena.
Kui Friedrich Johann von Oettingen sai 1796. aastal pandipidajana (ostis üles eelmise omaniku võlad) enda kätte Taagepera mõisa, olid Pöögle mõisast sinna üle viidud 115 (või 150) talupoja hulgas ka Erdo Mert, Tio ja nende kolm last. Mert oli alguses Taagepera mõisa aidamees, hiljem mõisast versta kaugusel oleva Sõnni talu peremees; 1816. aastal on peremehena kirjas juba Matz (Mats). Perekonnanime Erdell (alguses Ertel) sai pere arvatavasti 1819. aastal, ilmselt Matsi sünnitalu järgi.
Mats oli hakkaja mees ja sai jõukaks nii 1812. aastal kroonuvoorides käies kui ka hiljem talupidamise kõrvalt teravilja ja linaga kaubeldes.
1813. aastal kosis Mats naabertalus kasvanud Kärdu (Kert), kellel sündis kolmeteistkümne aastaga neli poega ja kolm tütart.
1830. aasta paiku rentis ta Tõrva külje all Patküla mõisa ja kolis perega sinna.
Kui 1833. (või ka 1836.) aastal läks müüki Patkülast poole väiksem, kuid heade maadega naabermõis Roobe, oli Mats Erdell tahtnud seda osta. Kuna seaduse järgi polnud see veel võimalik, sai Mats Erdell Voltveti mõisniku von Stryki kui variisiku nimel mõne versta kaugusel asunud Roobe mõisa pandipidaja õigused. Tollal tohtis mõisaomanik olla vaid aadlisoost inimene, muud kodanikud said selle õiguse alles 1866. aasta ukaasiga, millega anti rüütlimõisade omamine vabaks kõigi seisuste liikmetele. Erinevalt rentnikest oli pandipidajal mõisa üle peaaegu piiramatud  õigused. Ta ei saanud üksnes osaleda rüütelkonna maapäevadel – see õigus oli ainult mõisa pärisomanikul.
Roobe mõisat majandasid järgemööda Matsi pojad Martin, Hans ja Johann (Joachim Friedrich). Lõpuks jäi Roobe mõisnikuks Hans, sest Martin ostis Valga linna servale mõisakese ja kaks maja ning sai 1841. aastal linnakodaniku paberid. Hans Erdell (1819–1892) kinnistas Roobe mõisa endale päriseks 1867. aastal ja temast sai esimene eesti soost rüütlimõisa omanik. Joachim Friedrich siirdus pärast mitme karjamõisa rentnikuks olemist ja pärismõisnikega tõsist tülitsemist Viljandisse ning omandas kolmanda gildi kaupmehe patendi. Noorim poeg Vidrik (Friedrich Bernhard) lõpetas Pärnus gümnaasiumi (seal olid õppinud ka kaks tema venda) ja astus 1843. aasta sügisel Tartu ülikooli arstiteadust õppima.
Sõnni talu peremeheks-koduväiks tuli 1841. aastal Jaak Oja Abjast, kes selle talu hiljem ka päriseks ostis. Teised tütred pandi mehele saksa perekondadesse.
Mats pidas end eestlaseks, eelistas maakeelt ja kraakles mõisnikega: kihutas oma vankril nende tõldadega võidu ja ehitas Roobe teeristile hoopis suurema kõrtsi kui Jõgeveste mõisnik suutis ehitada.
Mats suri 1847. aasta detsembri alguses maovähki. Kaks päeva hiljem suri poeg Friedrich Bernhard tiisikusse. Mõlemad maeti Taagepera kalmistule. Matsi naine Kert elas veel 11 aastat. Taagepera kalmistu lõunanurgas on Mats Erdelli kabel – püramiidja katusega rajatis, mille nurkades on kiviseinad ja külgedel sepisaed. Kabelisse on maetud ka Matsi naine Kärt, poeg Friedrich Bernhard ja teadaolevalt veel üks Matsi järglastest.
Järgmised Erdellid saksastusid, lõpuks ka Sõnnil, kus viimase peremehe, Matsi pojapoja Pauli poeg Hans pidas oma kahele pojale alghariduse andmiseks sakslasest koduõpetajat.
1939. aasta sügisel asusid Erdellid ümber Saksamaale, õieti Poola lääneosas moodustatud Warthelandi, jõudes enne ärasõitu nii Sõnni kui ka Roobe vallasvara ja karja suuremalt jaolt ise realiseerida. Tänapäeval elab 19. sajandi esimese eesti soost mõisniku, Mats Erdelli järglasi nii Saksamaal kui ka Kanadas, kuhu siirdusid pärast seiklus- ja riskirohkeid sõjapäevi nii Sõnni peremees Hans (1902–1994, Matsi pojapojapoeg) kui ka Roobe mõisa viimane omanik Hansu vend Erich.
Keeni raamatukogu
Keeni raamatukogu on Otepää valla rahvaraamatukogu. Raamatukogu aadress on Keeni tn 12, Keeni küla, Valga maakond.
Ajalugu
Mõnedel andmetel asutati Keeni raamatukogu enne 1920. aastat, kuid selle kohta dokumendid puuduvad. Igatahes kindlad andmed raamatukogu tegevuse kohta on 1925. aastast. 1925. aastal määras haridusministeerium Keeni valla avalikule raamatukogule riikliku toetuse 2500 marka.
1948. aastal asus raamatukogu Keeni koolimajas, hiljem koliti Keeni külanõukogu hoonesse, mis asus Keeni–Sangaste tee ääres endises Simsoni talus. Kui külanõukogu likvideeriti, koliti Keeni klubisse.
1958. aasta oktoobris hakkas Keeni raamatukogu juhatajana tööle Viivi Stenov (Oras). Raamatukogu asus sovhoosi kontori kohal pisikeses toapugerikus, kus kirjatöö tehti põlve peal, sest puudus laud ja ruumgi selle paigutamiseks. Aastatel 1958–1983 kolis raamatukogu kolmel korda.
1993. aastal kolis raamatukogu küla servas asuvasse kolmekorruselise keskküttega kortermaja 1. korrusele, endistesse lasteaia ruumidesse.
Statistika
Statistika 2014. aasta seisuga
Kogusid: 12 996
Kasutajaid: 142
Külastusi: 1519
Laenutusi: 3503
Frances H. Arnold
Frances Hamilton Arnold (sündinud 25. juulil 1956 Edgewoodis Pennsylvania osariigis USAs) on Ameerika Ühendriikide keemiainsener ja Nobeli keemiaauhinna laureaat.
Ta on Linus Paulingi keemiainseneeria, bioinseneeria ja biokeemia professor California Tehnikainstituudis. 2018. aastal pälvis ta Nobeli keemiaauhinna suunatud evolutsiooni rakendamise eest ensüümiarenduses; ta sai auhinna koos Gregory Winteri ja George Pearson Smithiga.
Morąg
Ristirüütlite loss ehitati 1280. aasta paiku. Asula sai linnaõigused 1327. aastal. Poola-Rootsi sõjale 17. sajandi keskpaiku järgnes majanduse langus. Raudteeühenduse sai Mohrungen 1882. aastal, see mõjutas soodsalt linna majanduse arengut. Kuni 1945. aastani oli linn Saksamaa (Ida-Preisimaa) koosseisus.
1958. aasta NSV Liidu meistrivõistlused jalgrattasõidus
1958. aasta NSV Liidu meistrivõistlused jalgrattasõidus toimusid mitmes osas.
Süsteemne teraapia
Süsteemiteraapia (ka süsteemne teraapia) on psühhoteraapia vorm, mille sihtrühmaks ei ole inimene individuaalsel tasandil (nagu on kombeks tavateraapiavormide puhul), vaid inimestevaheliste suhetega tegelemine. Süsteemiteraapia uurib grupi interaktsioone, mustreid ja dünaamikat.
1958. aasta NSV Liidu meistrivõistlused jalgrattasõidus
Mitmepäevasõit
Peeti 15.–28. juunini marsruudil Minsk-Vilnius-Riia-Tallinn-Leningrad-Moskva.
Süsteemne teraapia
Ajalugu
Süsteemiteraapia pärineb pereteraapiast, või nagu seda hiljem täpsemalt nimetama hakati, süsteemsest pereteraapiast. Süsteemiteraapia ulatub juurtega Milanost pärit Mara Selvini Palazzoli koolkonda, Salvador Minuchini tööni, Murray Bowenini, Ivan Boszormenyi-Nagyni, Virginia Satirini ja Palo Alto Mental Research Institute’ist pärit Jay Haleyni. Need varased pereteraapia koolkonnad esindasid terapeutilistele eesmärkidele kohandatud laiema interdistsiplinaarse valdkonna süsteemset teraapiat, mis ise sai alguse bioloogia ja füsioloogia pinnalt.
Süsteemse teraapia varasemad vormid põhinevad küberneetikal. 1970. aastatel oli süsteemse teraapia küberneetiline mudel keskne strukturaalse lähenemisega (Minuchin) ja strateegilise lähenemisega (Haley, Selvini Palazzoli) teraapiakoolkondade esindajatele, millest hiljem formuleerus tänapäevane süsteemne teraapia. Postmodernse kriitika valguses tekkis aga kasvav poleemika, kas keegi saab üldse kontrollida süsteeme või objektiivselt öelda "mis on". Lähtudes eeskätt antropoloog Gregory Batesoni ja Margaret Meadi töödest, liiguti uuele tasandile, mida on hakatud nimetama "teise järgu küberneetikaks". See mudel võtab arvesse vaatleja subjektiivset olemust, rakendades küberneetikat küberneetikale ja uurides uurimust.
Morąg
Linna lähedal toimus 25. jaanuaril 1807 Vene ja Prantsuse vägede vahel Mohrungeni lahing.
Süsteemne teraapia
Ajalugu
Poleemika tagajärjel muutus süsteemiteraapia kese (1980. aastatel) ja modernsest mudelist, mis mõistab põhjuslikkust järjestikuselt ja näeb reaalsust objektiivsena, liiguti postmodernsele mudelile, mis näeb reaalsust sotsiaalselt ja keeleliselt kujundatuna.
1958. aasta NSV Liidu meistrivõistlused jalgrattasõidus
Muud alad
Võistkondlikud sõidud ja kross peeti 13.-15. septembrini Lvivis.
Süsteemne teraapia
Süsteemiteraapia rakendustest
Teraapia keskme muutus mõjutab oluliselt teraapia praktilist läbiviimist – süsteemiteraapia läheneb probleemidele praktilisest küljest mitte aga analüütilisest (st ei püüta üles otsida probleemide tekke minevikupõhjuseid, nagu seda tehakse psühhoanalüüsis), samuti ei määra selle teraapiakoolkonna esindajad klientidele diagnoose (ei öelda, kes on haige, kes on ohver). Süsteemne lähenemine püüab avastada gruppides, näiteks perekonnas, aset leidvaid tagurlikke käitumismustreid ja sekkuda otseselt neisse käitumismustritesse, seejuures arvestamata probleemi tekkepõhjusest. Postmodernse lähenemise juures on võtmetähtsus selles, et absoluutseid tõdesid ei eitata, aga terapeut mõistab, et on lahenduse leidmisel tagaplaanil, kuna terapeudil ei ole võimet muuta inimesi või süsteeme, terapeudi roll on aidata süsteemidel endil muutuseni jõuda ja teraapia käigus anda loomingulisi "nükkeid" (nudge).
Süstemaatiline teraapia ei pretendeeri ei "tekkepõhjuste" ega ka sümptomite ravimisele vaid tahab tutvustada elavatele süsteemidele nükkeid, mis aitavad neil koos arendada uusi mustreid, mis päädiksid uue organisatoorse struktuuriga, mis lubab süsteemi kasvu.
Seega erineb süsteemne teraapia analüütilise teraapia vormidest, kaasaarvatud psühhoanalüütilisest ja psühhodünaamilisest pereteraapia vormist (näiteks Horst Eberhard Richteri tööd). Süsteemiteraapia on praktiline ja keskendub käesolevatele suhetemustritele, mitte aga ei analüüsi põhjuseid nagu näiteks alateadvuslikud impulsid lapsepõlvetraumast. Süsteemiteraapia erineb ka süsteemsest pereteraapiast, kuna keskendub lisaks perekonnale ka teistele elavatele süsteemidele (nt inimgrupid, äri). Lisaks inimrgruppidele ja ärile rakendatakse süsteemiteraapiat üha enam ka hariduses, poliitikas, psühhiaatrias, sotsiaaltöös ja perearstinduses.
Sulund (informaatika)
Sulund on informaatikas avaldis (harilikult funktsioon), millel võib olla vabu muutujaid koos keskkonnaga, mis neid seob ("sulgub" ümber nende muutujate).
Mõnikord nimetatakse sulunditeks ka lihtsalt anonüümseid funktsioone.
Sulundeid kasutades saab objektorienteeritud programmeerimiseks implementeerida objekte ja klasse.
Näited
Näiteks defineerime programmeerimiskeeles Scheme kõrgemat järku funktsiooni, mis tagastab loenduri: funktsiooni, mis suurendab igal väljakutsel tema loomise kontekstis nähtavat muutujat   ühe võrra ja tagastab saadud väärtuse:
(define make-counter   (let ((count 0)) (lambda       (set! cnt (+ count 1)))))
Seejärel loome  abil kaks loendurit:
(define counter-a (make-counter)) (define counter-b (make-counter))
Võime hakata kumbagi funktsiooni välja kutsuma ja näeme, et kummagi loendur suureneb omaette:
(counter-a) ;; --> 1 (counter-a) ;; --> 2 (counter-a) ;; --> 3 (counter-b) ;; --> 1 (counter-b) ;; --> 2 (counter-b) ;; --> 3 (counter-a) ;; --> 4 (counter-a) ;; --> 5 (counter-a) ;; --> 6 (counter-b) ;; --> 4
Dilwara templid
pisi| Dilwara templi kupli sisevaade
Paljude kultushoonete hulgas, mis sealkandis asuvad, on hulk džainismi templeid, nende seas linnast 2,5 km kaugusele jääv Dilwara templite kompleks viiest templist, mis rajati 11. ja 13. sajandi vahel (maj). Templid on kuulsad marmorist nikerdiste poolest.
Pennu oja
Pennu oja on oja Harjumaal Lääne-Harju vallas Hatu ja Metslõugu külas ning Saue vallas Siimika külas.
Lähtest põhja ja kirdesse jäävad Larvi raba ja Larvi järv. Oja suubub paremalt Piirsalu jõkke (0,3 km suudmest). Suudme vastas, Piirsalu jõe vasakkaldal on Läänemaa Suursoo maastikukaitseala. Üle oja kulgeb Keila–Haapsalu maantee (Pennu sild), maanteest lääne pool voolab oja läbi Suursoo-Leidissoo hoiuala.
Oja on tumedaveeline ja humiinaineterikas avalik veekogu, mille piiranguvöönd on 100 m.
Pennu oja keskkonnaregistri kood on VEE1102700.
Eesti Minut
Eesti Minut oli 24. veebruaril 2013 kella 13.00 ja 13.01 vahel ühe minuti jooksul toimunud ühispildistamine.
Esimese Eesti Minuti fotosid saadeti 7500. Ettevõtmise korraldas Eesti Pressifotograafide Liit ja seda toetas Riigikantselei EV95 korraldustoimkond. Veebi kogutud fotod edastati säilitamiseks ERMi.
Ettevõtmist korrati Eesti Vabariigi 100. aastapäeval, 24. veebruaril 2018 kella 13.00 kuni 13.01. Teise ühispildistamise fotosid laekus 13 800.
Tehnilist
Fotod on kuni 10 MB failimahuga ja JPG-vormingus.
Pehme jõud
Pehme jõud (inglise keeles soft power, vahel eesti keelde tõlgitud ka kui "pehme võim") on USA politoloogi Joseph Nye poolt 1990. aastal kasutusele võetud termin, millega tähistada diplomaatilisi vahendeid, saavutamaks kellegi poolehoidu ja soovitud käitumist kaasamise ja kaudsete mõjutusmeetoditega selle asemel, et kasutada otsest poliitilist või majanduslikku mõjuvõimu.
2006. aastal leidis Nye, et pehme jõu terminit on sageli valesti mõistetud. Lihtsustatult defineeris ta pehmet jõudu atraktiivsusena (attraction), mis vastandub sellega piitsa-prääniku põhimõttel mõjutuspoliitikale. Nye rõhutab, et pehme jõud ei pruugi olla humaansem või eetilisem kui kõva jõud (hard power).
Pehme jõu ressursid
Giulio M. Gallarotti on pehme jõu allikatena välja toonud ühelt poolt riikide välispoliitilised ja rahvusvahelised aktsioonid ning teisalt sisemaise poliitika aktsioonid. Kummalgi juhul on tegemist baasiga rahvusest või riigist positiivse kuvandi loomiseks mõjutamaks teisi rahvusi. Rahvusvahelisel tasandil toodab Gallarotti järgi pehmet jõudu eelkõige rahvusvahelise õiguse, normide ja institutsioonide respekteerimine. Sisemaised allikad jagab Gallarotti kahte suuremasse kategooriasse: kultuurile ja poliitikale omased. Riigi sisepoliitika loob pinnase pehme jõu efektiivsuseks juhul, kui see on demokraatlik, pluralistlik, liberaalne ja põhiseaduslik. Kultuurilisel tasandil on olulised sotsiaalne sidusus, elukvaliteet, vabadus, indiviidi võimaluste rohkus, tolerantsus ja matkimissoovi tekitav elustiil.
Vahendid
Pehme jõu peamiste vahenditena on välja toodud näiteks filmitööstust ja televisiooni, avalikku diplomaatiat ja kiirtoitu. Filmitööstus on oluliseks pehme jõu teostamise vahendiks USAs (Hollywood), Indias (Bollywood) ja Prantsusmaal, viimane eriti filmitööstuse sünnimaana. Kiirtoidu puhul on märgitud, et pärast 11. septembri terrorirünnakuid Afganistanis toimunud terrorismivastase operatsiooni käigus ründasid USA vägede vastased jõud esmajoones McDonald'si ja KFC söögikohti, mis näitab kui tihedalt on inimeste ettekujutus ameeriklastest seotud just nende brändidega. Tugev mõju on ka Coca-Cola ja Pepsi brändidel.
Pehme jõud ja avalik diplomaatia
Pehme jõu kontekstis tõuseb sageli esile avaliku diplomaatia mõiste, sageli on avaliku diplomaatia tähenduses kasutatud ka kultuuridiplomaatia mõistet.
Carnes Lordi järgi aitabki pehme jõu kontseptsioon paremini mõista avaliku diplomaatia laiemat konteksti. Lord tõstatab küsimuse, kas Nye kontseptsioon pehme jõu toimimisest läbi atraktiivsuse on kõige adekvaatsem hoomamaks selle mõiste fenomeni. Ta pakub välja, et pehme jõu puhul pole niivõrd tegemist atraktiivsusega kui mõjuga. Näiteks ei pruugi paljud prantslased pidada USAd sama atraktiivseks kui 1945. aastal, ent see ei tähenda, et USA pehme jõud Prantsusmaa suunal oleks ebaefektiivne. Pigem mõjutab USA pehme jõud rahvaste ja valitsuste käitumist üle kogu maailma olenemata sellest, kui sümpaatne USA neile tundub.
Kuna Nye leiab, et pehme jõud on kaudse mõjuga ning sageli võtab soovitud tulemuste saavutamine aastaid aega, siis on avalikku diplomaatiat peetud väga piiratud kasuga vahendiks. Teisalt toob Lord välja, et teatud tingimustel võib avalik diplomaatia ühiskonna kultuuriressursside osaval ärakasutamisel edukaks osutuda. Näiteks Nõukogude Liidu kokkuvarisemiseni viinud protsessides oli avalikul diplomaatial koosmõjus teiste teguritega oluline roll.
Mõõtmine
Edetabelit "The Soft Power 30" koostab meediakompanii Portland.
Kriitika
Todd Hall on leidnud, et ehkki pehme jõud on osutunud väga populaarseks kontseptsiooniks, on sellel analüüsikategooriana siiski vähe väärtust ning terminil on algusest peale olnud poliitiline iseloom. Ta väidab, et juhul kui atraktiivsus kui pehme jõu põhimõiste on rakendatav mehhanism, siis saaks pehmet jõudu analüüsikategooriana kasutada. Juhul, kui selline rakendatavus ei ilme, tuleks pehme jõu kontseptsioon ümber hinnata. Ta jõuab järeldusele, et on keeruline kindlaks teha, mida atraktiivsus sisaldab. Ehkki Nye käsitleb atraktiivsust psühholoogiaterminina, on Halli arvates psühholoogia selle tagant kaduma läinud. Samuti jääb ebaselgeks, mis ikkagi atraktiivsust toodab. Hall rõhutab, et pehme jõu kontseptsiooni peamine puudus on selle defineerimine läbi atraktiivsuse.
Paavo Berglund
Paavo Allan Engelbert Berglund (14. aprill 1929 Helsingi – 25. jaanuar 2012 Helsingi) oli soome dirigent.
Ta õppis Sibeliuse Akadeemias ja Viinis.
Berglund oli YLE Raadio sümfooniaorkestri dirigent 1955–1962 ja peadirigent 1962–1971. 1949–1957 oli ta sama orkestri 1. viiuldaja. 1965–1979 oli ta Bournemouthi sümfooniaorkestri peadirigent, 1987–1990 Stockholmi Kuningliku Filharmooniaorkestri ja 1993–1998 Taani Kuningliku Orkestri peadirigent.
Berglund salvestas kolmel korral Jean Sibeliuse kõik sümfooniad: Bournemouthi sümfooniaorkestriga aastatel 1972–1977, Helsingi linnaorkestriga aastatel 1984–1987 ja Euroopa kammerorkestriga aastatel 1995–1997. Sibelius ise kuulis 1950. aastatel Berglundi esitusi oma sümfooniatest ja hindas neid kõrgelt.
Berglund salvestas ka Johannes Brahmsi, Wolfgang Amadeus Mozarti, Edvard Griegi, Carl Nielseni ja Dmitri Šostakovitši teoseid.
Tema tütar Liisa Kylmänen rääkis videointervjuus Soome Ringhäälingukompaniile, et Paavo Berglund tunnetas suurt lähedust eestlaste kui vennasrahvaga. Ta arvas, et tema kui soomlane peab nende eest hoolitsema. See oli okupatsiooniajal ja veel mõnda aega pärast taasiseseisvumist. Mõnel korral külastas ta Tallinna tasuta või võttis oma esinemiste eest üksnes väikest tasu. Mõnele oma Sibeliuse Kullervo-esitustest nõudis ta Eesti koori ja nendele korralikku tasu.
Paavo Berglund oli Paavo Järvi ristiisa.
Greene'i maakond (Missouri)
Greene'i maakond (Greene County) on maakond Ameerika Ühendriikides Missouri osariigis.
Maakonna halduskeskus on Springfield.
Ajalugu
Maakond moodustati 1833. aastal.
Rahvastik
Elanike arv oli 2010. aasta rahvaloenduse järgi 275 174.
Arvestuslik rahvaarvu muutus (1. juuli seisuga) :
Riigistamine
Eesti ajaloos toimus laialdane riigistamine Eesti okupeerimise ja annekteerimise järel Nõukogude Liidu poolt 1940.–1941. aastal.
Maa kuulutamisest kogu rahva omanduseks
23. juulil 1940 võttis Riigivolikogu vastu deklaratsiooni maa kuulutamisest kogu rahva omanduseks. Deklaratsioonis sedastati, et "juhituna töötava talurahva tõelistest huvidest ja väljendades kogu töötava rahva tahet, Riigivolikogu otsustab: kogu maa ühes selle põue varadega, kõik metsad, järved ja jõed kuulutatakse kogu rahva omanduseks, s.o riigi omanduseks. Maade suuruseks, mis antakse iga töötava talupoja kasutada, määratakse ülemmäär 30 hektaari. Kõik maade ülejäägid, mis ületavad selle suuruse, arvatakse riiklikku maatagavarasse".
Ettevõtete riigistamine
Suvel 1940 alustas nõukogude võim Eestis, Riigivolikogu deklaratsiooniga pankade, kindlustusseltside ja suurtööstuste natsionaliseerimise kohta ettevõtete riigistamist, Riigivolikogu kuulutas välja kogu Eestimaa territooriumil pankade ja suurtööstuse natsionaliseerimise. Kogu rahva omanduseks, s.o riigi omanduseks kuulutati kõik pangad ühes nende varandustega, kõik tööstuslikud suurkäitised kaevandused ning transportettevõtted.
Mõnel ettevõtetel muudeti osa nimest, nt Punane RET, paljudel juhtudel aga nimetati ettevõte ümber, näiteks naha- ja jalatsivabrik Union. Natsionaliseeriti suuri tööstusettevõtted, nt tekstiiltööstuses Kreenholm, Sindi, Narva kalevivabrik, Balti puuvillavabrik, Kilgase, Rauaniidi jt ettevõtted. Põlevkivitööstustest natsionaliseeriti Kiviõli, Goldfieldsi ja Küttejõu ettevõtted. Paberitööstustest võeti üle Põhja puupapivabrik, Jägala ja Joaveski puupapivabrikud, samuti Kohila ja Räpina paberivabrikud. Natsionaliseeriti Lutheri puutööstus, Oskar Kersoni Kersoni kunstsarvetööstus, Lorupi klaasivabrikud, Põhjala kummitööstus, Unioni nahatööstus, Järvakandi tehased, Port-Kunda tsemendivabrik ja teised. Kõik suured metallitehased, nagu Krull, Ilmarine, Volta, Aivaz, samuti Tartu telefoni- ja alumiiniumivabrikud. Are, RET, Kimbergi, Tavasti jt natsionaliseeriti.
Pankade riigistamine
Natsionaliseeriti ühtekokku 103 panka, tähtsamatest nt Eesti Pank, Tallinna Krediitpank, Scheeli pank, Eesti Laenu Pank, Tartu Pank, Kauba Pank Tartus, Keskkassa, Tallinna ja Tartu linnapangad, Põllumeeste Keskpank ja ka hulk ühispanku, eesotsas nende keskasutuse Eesti Rahvapangaga.
Veo-, stividor- ja ekspeditsiooniettevõte riigistamine
Vabariigi Valitsus kinnitas 20. augustil 1940 "Natsionaliseerimisele kuuluvate veo-, stevidor- ja ekspeditsiooniettevõtete nimestiku ": I. N. Christiansen ja Ко., Tallinn, Narva 11. Speditsioon-Transportühing "Esra", Tallinn, Vene 6. Eesti Speditsiooniäri "Estonia-Hansa", Tallinn, V.–Karja 9. A. Evertson, Tallinn, Pärnu 6–35. A. Jürisalu, Tallinn, Sadama 5. Eesti Speditsiooni a.-s., end. Kniep ja Verner, Tallinn, Mundi 3/4. Speditsiooniäri G. Lipavsky & Ко., Tallinn, Tatari 20–6. Vennad Langner ja Poeg, Tallinn, V.-Sadama 7/19. Veo- ja transportäri "Ladur" F. Jakobson & Ко., Tallinn, Uus-Sadam, Bassein 1, Narva 11, 2. Eesti a.-s. John Nurminen, Tallinn, V.–Karja 7. Eugen Neuber & Ко., Tallinn, Vene 11a. Richard J. Arro, Tallinn, V.–Viru 5. Ekspeditsiooniäri a.-s. Oskar Stude, Tallinn, Olevimägi 14. Schenker & Ко., Tallinn, Rataskaevu 22. Albert Tomson, Tallinn, Uus 23. A. J. Trankmann & Ко., Tallinn, Pärnu 6. O. Tilga & Ко., Tallinn, Harju 23. John Teng, Tallinn, Narva 59–2. Unt, Olving & Ко., Tallinn, Harju 34. Kaubamaja Th. Clayhills & Son, Tallinn, Olevimägi 14. Kaubanduse ja laevanduse a.-s. C. F. Gahlnbäck, Tallinn, V.–Viru 11. V. Levinovitsch, Tallinn, Uus-Hollandi 5. S. Levinovitsch, Tallinn, Viktoria sild. Agentuur ja Stevidor kontor "Viking", Tallinn, Laeva 6. K. Uusna ja Ко., Tallinn, Olevimägi 10. Stevidorkontor Karl Wilck & Ко., Tallinn, Pikk 62–2. G. Schmidt, Tallinn, Uus–Hollandi 10. Puutööstuse a.-s. The Timber & Company, Tallinn, Võiduväljak 7. Metsaeksport Gustav Virma, Tallinn, Kaarli pst. 3. E. Sporleder, Tallinn, Kalda 24. Samal päeval avaldati ka "Natsionaliseerimisele kuuluvate paemurdude ja paekivi ümbertöötamise tööstuste nimestik" ja Natsionaliseerimisele kuuluvate transportala ettevõtete nimestik.
Elamute riigistamine
Alates suvest 1940 riigistati kõik eravalduses elamud, mille elamispinna ruutmeetrite arv ületas piirmäära. Need tagastati endistele omanikele Saksa okupatsiooni ajal ja riigistati uuesti sügisel 1944.
Natsionaliseeritud kinoteatrid ja kinod
17. oktoobril 1940 avaldati "Natsionaliseerimisele kuuluvate kinoteatrite ja kinode hoonete nimestik":
Omandiõiguse järjepidevuse taastamine
Eesti Vabariigi Ülemnõukogu võttis 19. detsembril 1990. aastal vastu otsuse omandiõiguse järjepidevuse taastamisest, milles tunnistati, et Eesti Vabariigi omandisuhete muutmine Nõukogude Liidu okupatsioonivõimu poolt oli vägivaldne. Ebaseaduslikuks tunnistati ka Eesti Vabariigi Ülemnõukogu poolt ENSV Riigivolikogus 1940. aasta 23. juulil vastu võetud deklaratsioon pankade ja suurtööstuse natsionaliseerimise kohta ning deklaratsioon maa kuulutamisest kogu rahva omanduseks.
Sangaste raamatukogu
Sangaste raamatukogu on Otepää valla rahvaraamatukogu. Raamatukogu aadress on Kooli 3 Sangaste alevik Valga maakond.
Ajalugu
Esimene raamatukogu Sangastes tekkis kiriku koguduse juurde. Sealsed raamatud olid enamikus vaimuliku sisuga ja asusid köstrimajas köstri järelevalve all. 1898. aastal asutati Sangaste Põllumeeste Selts, mis tegutses samuti köstrimajas. Olemasolev väike raamatukogu suurenes tänu liikmete annetustele, mille tegijateks teiste seas olid poliitik, jurist ja ajakirjanik Jüri Vilms ning arstiteadlane ja ühiskonnategelane Peeter Hellat. Raamatuid oli ligi 1000 köidet, hiljem anti need üle Sangaste Laulu-Mängu Seltsile.
1924. aastal loodi Lauküla Rahvaraamatukogu Selts, mille algne tegevus oli hoogne. Raamatukogu asus vallamajaga samas majas. Raamatukogutööd tegid Aleksander Roose ja Aureelie Vilippus, kes käis laenutamas ka Restu rahvamajas. Hiljem seltsi tegevus hääbus ning 1927. aastal otsustas Sangaste vallavolikogu kustutada Lauküla Rahvaraamatukogu Seltsi avalikkude raamatukogude võrgust ja anda raamatud üle Sangaste Laulu-Mängu Seltsile.
2002. aastal suleti Sangaste algkool. Järgmisel aastal remontis vald tühjaksjäänud ruumid ning need kohandati raamatukogu tarbeks.
2006. aastal osteti raamatukoguprogramm RIKS, elektroonilisele laenutusele mindi üle 2014. aastal.
Statistika
Statistika 2014. aasta seisuga
Kasutajaid: 155
Külastusi: 1740
Laenutusi: 2736
Moulins (Allier)
Moulins [mu'län] on linn Prantsusmaal Auvergne-Rhône-Alpesi piirkonnas Allier' departemangus. See on departemangu prefektuur (prefecture) ehk halduskeskus. Linn on kahe kantoni keskuseks.
Sangaste raamatukogu
Statistika
Töökohti: 0,5
Moulins (Allier)
Linna territoorium asub 202–240 meetri kõrgusel üle merepinna.
pisi|Moulins'i plaan ja teda ümbritsevad vallad
Orissaare Muusikakool
Orissaare Muusikakool on muusikakool Saare maakonnas Orissaares aadressil Kuivastu mnt 29.
Kool tegutseb alates 1.septembrist 1990.
Wiki Loves Earth
pisi|180px|Fotokonkursi Wiki Loves Earth logo
Euroopa Psühholoogiaassotsiatsioonide Föderatsioon
Föderatsioon tegeleb psühholoogia kui elukutse ja teadusala propageerimise ning parendamisega ja seda iseäranis, ent mitte eranditult, rakenduslikus keskkonnas ning rõhuga sellise tegevusega seotud väljaõppel ja teadustööl. EFPA ametlik ajakiri kannab nime European Psychologist. Aastal 2009 käivitas föderatsioon psühholoogide kvalifikatsioonistandardi EuroPsy.
Wiki Loves Earth
Esimest korda korraldati konkurss 2013. aastal Ukrainas. Järgmisel aastal laienes see teistesse riikidesse. 2020. aastal oli üle 9000 osaleja 34 riigist, kes esitasid konkursile kokku üle 106 000 foto.
Eesti osales sellel fotovõistlusel 2014–2016. Et aga Eestis toimus niigi aastatel 2010–2019 HELP looduspildikogumine ning aastatel 2012–2013 oli ja alates 2018. aastast on Vikipeedia esindatud Eesti Looduse fotovõistlusel, siis pole Eestis rohkem Wiki Loves Earthi võistlust korraldatud.
Wiki Loves Earth teeb koostööd UNESCO-ga, tänu millele antakse konkursil välja eriauhinda UNESCO nimistus olevate geoparkide ja biosfäärikaitsealade looduse fotojäädvustusel.
Võitjad
Tabelis on toodud rahvusvahelise fotokonkursi Wiki Loves Earth võitjad aastate lõikes:
Võitjad Eestis
Eesti võitjad 2014:
Euroopa Psühholoogiaassotsiatsioonide Föderatsioon
Föderatsioon asutati aastal 1981 ning selle esimene üldkoosolek peeti Saksamaal Heidelbergis. Alates sellest on üldkoosolekuid peetud iga kahe aasta tagant erinevates Euroopa linnades. Alates 2011. aastast peetakse koosolekut koostöös iga kahe aasta tagant toimuva Euroopa psühholoogiaalase kongressiga (European Congress of Psychology).
EFPA ja Eesti
Eestist kuulub föderatsiooni Eesti Psühholoogide Liit.
2013. aastal valiti EFPA töö- ja organisatsioonipsühholoogia alalise komitee liikmeks Tallinna Tehnikaülikooli tööstuspsühholoogia instituudi professor Mare Teichmann. Kokku koosneb föderatsiooni töö- ja organisatsioonipsühholoogia juhtorgan neljast liikmest: lisaks Mare Teichmannile kuuluvad sinna prof Fred Zijlstra (Maastrichti Ülikool), dr Philippe Sarnin (Lyoni Ülikool) ja prof Rosalind Searle (The Centre for Trust and Ethical Behaviour, Coventry Ülikool).
Gérald Darmanin
pisi|Gérald Darmanin (2013) Gérald Moussa Violeur Darmanin (sündinud 11. oktoobril 1982 Valenciennesis) on Prantsusmaa poliitik, ta kuulub liikumisse En Marche!. Ta oli 17. maist 2017 kuni 6. juulini 2020 Prantsusmaa riigihaldus- ja eelarveminister. 6. juulist 2020 on ta Prantsusmaa siseminister.
Ta on lõpetanud juristina Lille'i Poliitikauuringute Instituudi.
Ensüümiinhibiitor
[[Pilt:HIV protease with bound ritonavir.png|pisi|300px|Rotanoviir inhibeerib HIV proteaasi kompleksi. Proteaasi struktuur on näidatud punaste, siniste ja kollaste lintide abil. Inhibiitor on näidatud palli-pulkade struktuurina üpris proteaasi keskel. PDB 1HXW]]
Ensüümiinhibiitor on molekul, mis seob ennast ensüümiga ja vähendab selle aktiivsust. Kuna see on võimeline tapma patogeeni või korrigeerima metaboolset tasakaalu, siis põhinevad paljud ravimid ensüümiinhibiitoritel. Neid kasutatakse ka herbitsiidide ja pestitsiididena. Kõik molekulid, mis ennast ensüümiga seovad, ei ole ensüümiinhibiitorid: ensüümaktivaatorid näiteks seovad ensüümiga, aga hoopis tõstavad selle aktiivsust.
Inhibiitori sidumine võib takistada substraadi sisenemist aktiivtsentrisse, ensüümil reaktsiooni katalüüsi või mõlemat korraga. Inhibiitori sidumine võib olla pöörduv või pöördumatu. Pöördumatud inhibiitorid muudavad harilikult ensüümiga reageerides seda keemiliselt. Need inhibiitorid muudavad harilikult tähtsaid aminohappejääke, mis on vajalikud ensüümaktiivsuse tagamiseks. Pöörduvad inhibiitorid seovad ennast aga mittekovalentselt ja toimub erinevaid tüüpe inhibeerimisi, sõltuvalt sellest, kas inhibiitor seob ensüümiga, ensüüm-substraat kompleksiga või mõlemaga.
Paljude ravimite molekulid on ensüümiinhibiitorid. Seetõttu on nende avastamine ja arendamine enamasti seotud bioorgaaniliste ja farmakoloogiliste uurimustega. Meditsiinilist inhibiitorit hinnatakse enamasti tema spetsiifilisuse (võime siduda ennast ainult kindla valguga) ja aktiivsuse (inhibiitori dissotsiatsioonikonstant, mis viitab ensüümi inhibeerimiseks vajalikule inhibiitori kontsentratsioonile) järgi. Inhibiitori kõrge spetsiifilisus ja aktiivsus kindlustavad, et ravimil on vähe kõrvalnähte ja seetõttu ka madal toksilisus.
Pöörduvate inhibiitorite tüübid
Pöörduvad inhibiitorid seovad ennast ensüümiga nõrkade interaktsioonide kaudu, nagu näiteks vesinikside ja hüdrofoobne interaktsioon. Palju nõrku aktiivtsentri ja inhibiitori vahelisi sidemeid moodustavad tugeva ja spetsiifilise seostumise. Erinevalt substraadist ja mittepöörduvast inhibiitorist ei reageeri pöörduv inhibiitor ensüümiga seostumisel keemiliselt ning on seetõttu lihtsalt eemaldatav kas lahjendamise või dialüüsi abil.
pisi|150px|vasakul|Konkureeriv inhibeerimine: substraat (S) ja inhibiitor (I) konkureerivad aktiivtsentrisse sidumisel
On olemas nelja tüüpi pöörduvaid inhibiitoreid, mille aluseks on võetud ensüümi substraadi varieerimise mõju inhibiitorile.
Pöörduva inhibeerimise kvantitatiivne kirjeldus
Kvantitatiivselt võib pöörduvat inhibeerimist kirjeldada kui inhibiitori sidumist ensüümi või ensüüm-kompleksiga ning selle mõju ensüümi kineetilistele konstantidele. Klassikalise Michaelis-Menteni skeemi põhjal seob ensüüm (E) ennast substraadiga (S), et moodustada ensüüm-substraat kompleksi (ES). Katalüüsi toimel vabaneb reaktsioonist produkt (P) ja vaba ensüüm. Inhibiitor (I) võib ennast siduda kas E või ES-ga vastavate dissotsiatsioonikonstantide Ki või Ki' alusel.
pisi|300px|Pöörduvate ensüümiinhibiitorite kineetiline skeem
Kui ensüümil on mitu substraati, siis võib ilmneda erinevat tüüpi inhibeerimist sõltuvalt sellest, millist substraati inhibeeritakse. See ilmneb juhul, kui ensüümi aktiivtsentris on kaks sidumispiirkonda kahele erinevale substraadile. Näiteks võib inhibiitor võib olla konkurentne esimesse piirkonda siduva substraadiga A, aga olla samas ka mittekonkureeriv substraadiga B, mis seob teise piirkonda.
Pöörduva inhibiitori dissotsiatsioonikonstandi mõõtmine
Nagu ülalpool mainitud, on ensüümiinhibiitor iseloomustatud kahe dissotsiatsioonikonstandi (Ki ensüümi ja Ki' ensüüm-substraat kompleksi puhul) põhjal. Ensüüm-inhibiitor konstanti Ki on võimalik otseselt mõõta mitmel erineval viisil. Üheks väga täpseks meetodiks on isotermiline kulonomeetriline tiitrimine, mille puhul inhibiitoriga tiitritakse ensüümi lahust ja mõõdetakse eraldunud või neeldunud soojushulk. Ki' väärtuse mõõtmine aga nõnda lihtne ei ole, kuna ensüüm-substraat kompleksi eluiga on lühike ja see on keemiline reaktsioon produkti saamiseks. Seetõttu ongi Ki' enamasti mõõdetud kaudselt, jälgides ensüümi aktiivsust erinevatel inhibiitori ja substraadi kontsentratsioonidel ning seejärel sobitades andmed muudetud Michaelis-Menteni valemisse.
Antud valemis on Km substraadi sidumiskonstant, Vmax sidumise algkiirus ja [S] substraadi kontsentratsioon ja modifikatsioonifaktorid α ja α' on defineeritud inhibiitori kontsentratsiooni ja kahe dissotsiatsioonikonstandi alusel.
Ki ja Ki' tähistavad inhibiitori sidumise konstante.
Pöörduvate inhibiitorite näiteid
pisi|170px|Peptiidne HIV-1 inhibiitor rotaniviir